दिनै नोंथांमोननो मुंदांखा सोमोनांथाव मोनसे जायगानि सोमोन्दै मिथिहोगोन जाय जायगाखौ खोनायोब्ला नोंथांमोननि गोसोआव साननाय फैगोन आरो मिथिनो हांखुर जागोन । फै अब्ला बै जायगाखौ फोरमायदोनि निउजिलेन्ड हादरनि कार्दरना बुंनाय मोनसे जायगायाव बे मुंदांखा कार्दरना ब्रा पेन्स आ दं । बे जायगाखौ गिबियाव खृस्तमास 1998 आरो गोदान बोसोर 1999 इं माइथायाव जेब्ला सिनाय मोननै सोरबा गांब्रै ब्रा लामा सेरनि बेरा (Fence) आव लामना दोन्दोंमोन अब्ला बै जायगाखौ जायगानि सुबुंफोरा सोमो नांदोंमोन आरो बे बाथ्राया दावराव जादोंमोन । 1999 इं मायथायनिनो फेब्रुवारिनि जोबथा खालाराव गां 60 ब्रा बै जायगायाव नुनो मोनबावदोंमोन । बे ब्राखौ सिनाय मोनै सुबुंआ लामना दोननायखौ रादाब बिजोंआव लिरनाय लोगो लोगोनो बै जायगायाव साननैसो उनाव आरोबाव जौसेनि सायाव ब्रा मोनबावदोंमोन लासै लासैनो बै जायगानि सोमोन्दै जायगानि रादाबगिरि आरो ओनसोलनि रादाबगिरिफोरा बेखौ गेजेर खालामना रादाब लिरै लिरैनो बै जायगाया मुंदांखा जानो हमो ।2000 मायथायाव ब्रानि अनजिमाया गोबां जानानै 200 जायो आरो बै लामा सेरनि पेन्स (बेराआ) ब्राजोंनो बुंफ’बो लासै लासै खौरांआ गोसारनानै बै जायगाया मोनसे दावबायारिनि थावनि महरै जानानै फैयो । दावबायनो थांनाय आयजोफोरा गावबा गावनि ब्राखौ गालांनाय अनजिमाया 2006 इं माइथायाव बांनानै गासै 800 जाहैयो । बेनिफ्राय बै जायगाया आथिखालाव कार्दरना ब्रा पेन्स मुंजों सिनायथि मोनो ।